Publication: Magyar Közlöny
Issue: MK-2004-197 (Year: 2004, Number: 197)
Era: 2004-2010
Section: „A cégbejegyzési kérelem benyújtásáról a cégbejegyzést kérõ részére tanúsítványt kell kiállítani, amely tartalmazza a cégnyilvántartásról, a cégnyilvánosságról és bírósági cégeljárásról szóló 1997. évi CXLV. törvény (a továbbiakban: Ctv.) 25. §-ának (1) bekezdésében írt adatokat.”
Paragraph Index: 794

(2) A cégbíróság az elektronikus cégiratot az elektronikus irattárban a bejegyzési kérelem visszavonása vagy jogerõs elutasítása esetén is megõrzi. 61/G. § A cégbíróság az elektronikus cégiratot más hatóságok részére elektronikus okiratként küldi meg. Ha a megkeresõ hatóság az elektronikus cégiratról papír alapú másolatot kér, azt a megkeresõ hatóság költségére kell elkészíteni. 61/H. § (1) A cégbíróság a cég adatairól kérelemre elektronikus okiratként cégmásolatot, cégbizonyítványt, illetve cégkivonatot ad ki. Ha a kérelembõl más nem következik, a cégbíróság által kiadott vagy megküldött elektronikus okirat elektronikus aláírást és az elektronikus aláíráson elhelyezett idõbélyegzõt nem tartalmaz. Ha a kérelem hiteles elektronikus cégmásolat, cégbizonyítvány, illetve cégkivonat kiadására vagy megküldésére irányul, az elektronikus okiratot minõsített elektronikus aláírással és az elektronikus aláíráson elhelyezett idõbélyegzõvel kell ellátni. A 61. § (2) bekezdése megfelelõen irányadó.

Source: https://magyarkozlony.hu/hivatalos-lapok/c193b36e3702d9181125d9683f1dbb43253512cd/dokumentumok/3afb06e72947cd6ddd91e8d5afc2f6c91c66e17a/letoltes